
Abstract 

După declararea pandemiei COVID-19, Slavoj Zizek a publicat o carte numită „Pandemic!: 
COVID-19 Shakes the World”, care a declanșat un val de reacţii. În carte, el prezintă modul în 
care media a exploatat fără milă acest subiect, accentuând panica. Multe studii majore au prezis 
apariția unei astfel de pandemii, dar au fost ignorate de toate guvernele, declarându-le ca fiind 
exagerate. Zizek crede că actuala pandemie a dus la falimentul actualului capitalism barbar”, 
întrebându-se dacă nu cumva drumul pe care îl va lua omenirea este un neo-comunism (el însuși 
se descrie ca un „radical de stânga” şi un „comunist în sens calificat”). 
Zizek argumentează aceste idei cu măsurile socio-politice din pandemie ale cancelarului 
Germaniei, Angela Merkel și a preşedintelui Franţei, și naționalizarea temporară a căilor ferate de 
către Boris Johnson. "Chiar şi preşedintele SUA, Donald Trump, a transferat miliarde de dolari 
americanilor. El a emis apeluri pentru preluarea sectorului privat în ceea ce priveşte materialele 


medicale.” 

După declararea pandemiei COVID-19, Slavoj Zizek a publicat o carte numită 
„Pandemic!: COVID-19 Shakes the World”, (Zizek 20208) care a declanșat un val de reacţii. În 
carte, el prezintă modul în care media a exploatat fără milă acest subiect, accentuând panica. Multe 
studii majore au prezis apariția unei astfel de pandemii, dar au fost ignorate de toate guvernele, 
declarându-le ca fiind exagerate. 

Zizek crede că actuala pandemie a dus la falimentul actualului capitalism ”barbar”, 
întrebându-se dacă nu cumva drumul pe care îl va lua omenirea este un neo-comunism (el însuși 
se descrie ca un „radical de stânga” şi un „comunist în sens calificat”). 

„Amenințarea contagiunii cu virus ne-a furnizat noi forme de solidaritate şi a clarificat necesitatea 
controlului asupra puterii. Din cauza eforturilor noastre de a salva umanitatea de 
autodistrugere, creăm un nou tip de umanitate.” (Hadar 2020) 

Zizek argumentează aceste idei cu măsurile socio-politice din pandemie ale cancelarului 
Germaniei, Angela Merkel și a preşedintelui Franţei, și naționalizarea temporară a căilor ferate de 
către Boris Johnson. "Chiar şi preşedintele SUA, Donald Trump, a transferat miliarde de dolari 
americanilor. El a emis apeluri pentru preluarea sectorului privat în ceea ce priveşte materialele 
medicale.” (Hadar 2020) 

Dar poate fi totuși o formă de capitalism sofisticat care încearcă să se salveze prin acțiuni 
temporare unice, aparent socialiste. La fel ca Bruno Latour, (Latour 2020) Zizek consideră că 
actuala criză este parte a unui proces continuu şi ireversibil de schimbare ecologică. 

Zizek consideră că aveam nevoie de catastrofe pentru a putea să medităm din nou asupra 
societăţii în care trăim. Epidemia este o variaţie a "tehnicii inimii care explodează în cinci puncte 
palmare,” un termen specific lui Zizek care apare în filmele Shaw Brothers, Clan of the White 
Lotus, şi Executers of Shaolin. Termenul este folosit de protagonist în punctul culminant al lui Ki// 
Bill: Volumul 2: (Tarantino 2004) cinci lovituri rapide cu sabia, una după alta, către regiunea 


inimii, care astfel va exploda. 

Sarcina morală în timpul acestei pandemii este de a atenua suferința, nu de a „economisi”. 
Rutina zilnică a libertăţii cotidiene este aproape imposibilă în zilele noastre de pandemie. În timp, 
ea se va transforma în nostalgie. Va trebui să inventăm un nou mod de viaţă, noi ritualuri. Viața 
de până acum nu se va mai întoarce. 

În aceste vremuri, este important să apelăm la umanism. Oamenii obişnuiţi sunt preocupați 
de problemele lor cotidiene, fără nicio legătură cu nicio ideologie. 

Zizek afirmă că se teme de un „barbarism cu față de om” - o supravieţuire prin mijloace 
inumane forțate, chiar dacă cu simpatie, bazate pe sfaturile experților, împreună cu mesaje care 
subminează piatra de temelie a eticii noastre sociale. 

Cartea lui Zizek, Pandemic!: COVID-19 Shakes the World, evidenţiază trei tendinţe de 
dezvoltare post-pandemie: modelul Trump al unui capitalism nemilos, modelul european optimist, 
şi modelul chinez. Teama lui Zizek este o izolare permanentizată, de tip Matrix. (Hadar 2020) 

China va apărea probabil ca cea mai eficientă superputere în combaterea pandemiei; 
comparaţia cu sistemele slab organizate centrate la Washington şi Bruxelles. După o criză de 
legitimitate, între un barbarism occidental incompetent şi un totalitarism estic eficient, Zizek 
prezice apariţia unui „comunism” latent. Prin „comunism”, Zizek înţelege necesitatea unei 
„organizaţii globale care să poată controla şi regla economia, precum şi să limiteze suveranitatea. 
atunci când este nevoie de statele naţiuni” şi o îndepărtare de piaţa liberă. „Epidemiile de 
coronavirus pot da un nou impuls vieții comunismului”. (Zizek 20202) Această tendință se vede 
deja în mobilizarea masivă a resurselor de stat pentru plata salariilor, în naţionalizarea serviciilor 
şi producţia industrială directă. "Când Donald Trump emite cecuri către milioane de americani şi 
un guvern conservator britanic naţionalizează în mod eficient căile ferate, vechile ortodoxii se 


topesc în aer.” (Koshy 2020) 

Această solidaritate de tip nou nu se bazează pe sloganuri idealiste de stânga, ci pe o 
necesitate. "Comunismul este traducerea acestei realităţi epidemiologice într-o politică durabilă.” 
(Koshy 2020) 

Rulourile de hârtie igienică sunt un exemplu primordial al culturii occidentale burgheze, 
un apogeu al capitalismului de consum. (Peters 2020) Achiziţia panicardă occidentală a acestor 
produse, bazată pe un zvon viral, este un exemplu de creare a problemei lipsei. Strahle și Bonfield 
(Strahle și Bonfield 1989) notează că „panica, așa cum a fost conceput istoric, a fost reprezentată 
ca un caz polar de dezorganizare colectivă ... rămânând clar dincolo de puterea explicativă a 
teoriilor economice care depind de asumarea raționalității.” Argumentul din „iraționalitate 
colectivă cumulativă” contrazice teoria pieţelor eficiente. 

In Monitor and Punish? Yes, Please!, Slavoj Zizek se întreabă cine îşi va mai permite să 
dea mâna și să se îmbrățişeze? Privilegiatii, răspunde el. Elita financiară se va retrage în zone 
izolate şi se va amuza acolo cu poveşti în stilul Decameronului lui Bocacio. (Boccaccio 2003) 
"Noi, oamenii obişnuiţi, care vor trebui să trăim cu viruși, suntem bombardaţi de formula repetată 

la nesfârșit „Fără panică!” ... şi apoi primim toate datele care nu pot decât să declanșeze o 

panică.Situaţia seamănă cu cea pe care mi-o amintesc din tinerețea mea într-o ţară 

comunistă: când oficialii guvernamentali au asigurat publicul că nu există niciun motiv să 
intrăm în panică, am luat cu toții aceste asigurări ca semne clare că s-au simțit ei înșiși în 
panică.” (Zizek 2020b) 

In această lucrare, Zizek clarifică faptul că, atunci când a vorbit de faptul că epidemia de 
coronavirus poate da un nou impuls vieții comunismului, nu s-a gândit la China, "acesta nu este 
comunismul pe care îl am în minte”, argumentând cu declaraţiile publice ale OMS: 

„Şeful OMS, dr. Tedros Adhanom Ghebreyesus, a declarat joi că, deși autoritățile de sănătate 
publică din întreaga lume au capacitatea de a combate cu succes răspândirea virusului, 
organizaţia este îngrijorată de faptul că în unele țări nivelul angajamentului politic nu se 
potriveşte cu nivelul amenințării. "Acesta nu este un exerciţiu. Nu este momentul să 
renunțăm. Nu este un moment pentru scuze... Ţările plănuiesc astfel de scenarii de zeci de 
ani. Acum este momentul să acționăm conform acestor planuri ”, a spus Tedros. „Această 


epidemie poate fi împinsă înapoi, dar numai printr-o abordare colectivă, coordonată și 
cuprinzătoare care angajează întregul mecanism al guvernelor.” (Berlinger 2020) 

Sau, cum a spus Will Hutton: „Acum, o formă de globalizare nereglementată, pe piața 
liberă, cu tendinţa sa pentru crizele şi pandemiile este cu siguranță pe moarte. Dar se naşte o altă 
formă care recunoaşte interdependenţa şi primatul acţiunii colective bazate pe dovezi.” (Hutton 
2020) 

Epidemia de coronavirus nu semnalează doar limita globalizării pieței, ci şi limita 
naționalismului, a suveranității statelor. Umanitatea poate fi salvată numai prin coordonare și 
colaborare globală. (Zizek 2020b) Şi aceasta ar fi valabil pentru toate crizele mai profunde. 

Unii cinici ar fi tentaţi să vadă coronavirusul ca pe o infecţie benefică, care permite 
umanităţii să scape de bătrâni, slabi şi bolnavi, şi există semne ale reducerii solidarităţii 
necondiționate, ZiZek argumentând astfel că alegerea finală este sau o logică brutală a 
supravieţuirii, sau un tip de comunism reinventat. Chiar şi atunci când viaţa va reveni la normal, 
nu va fi același normal ca înainte; va trebui să învăţăm să trăim o viaţă mult mai fragilă, cu 
amenințări constante care se ascund chiar după colț. (Lewis 2020) 

Zizek explică aici un termen pe care l-a dezvoltat pornind de la o tehnică specifică de 
lovituri cu sabia în zona inimii, cele "cinci puncte palmare”. Argumentează acest concept pornind 
de la On Death and Dying, (Kiibler-Ross şi Ira Byock 2014) în care Elisabeth Kiibler-Ross a 
propus cinci etape ale modului în care reacționăm la aflarea că avem o boală terminală: negarea, 
furia, negocierea, depresia și acceptarea, etape considerate de Elisabeth Kiibler-Ross ca valabile 
pentru orice formă de pierdere personală catastrofală. Aceste cinci etape se pot aplica și societate 
în cazul crizelor traumatice. În cazul epidemiei de coronavirus, a existat mai întâi o negarea (nu 
există aşa ceva), apoi furia (uneori rasistă), după care va urma negocierea (putem limita daunele), 
depresia (suntem toţi condamnaţi), şi în final acceptarea, care poate lua două direcții: acceptarea 


bolii, sau acționarea în solidaritate colectivă. 

Aşa cum Agamben vorbeşte de "viaţa goală”, (Kotsko 2020) Zizek spune că ar trebui să 
ne împăcăm cu "viaţa strigoi”, o ameninţare pentru însăşi supraviețuirea noastră, explodând când 
ne așteptăm mai puțin. Viruşii sunt considerați ca fiind "unităţi chimice nevii sau uneori ca 
organisme vii. Această oscilație între viaţă şi moarte este crucială: viruşii nu sunt nici vii, nici 
morți în sensul obișnuit al acestor termeni. Ei sunt morții vii... un fel de viaţă la nivel zero, o 
caricatură biologică nu atât a morţii, cât a vieţii la cel mai stupid nivel de repetare şi multiplicare.” 
(Lewis 2020) 

Jean-Luc Nancy vorbește de „comunovirus”: un virus care vine din comunism, un virus 
care ne comunizează. (Nancy 2020) Este încă prea devreme să ştim cum să desemnăm societatea 
produsă de această combinaţie, dacă va fi comunistă şi în ce mod a afectat virusul competiția 
individuală, dar deocamdată COVID-19 a permis Chinei să demonstreze eficacitatea aspectului 
colectiv şi de stat al sistemului său. 

Virusul ne comunizează. Ne pune pe o bază de egalitate, în mod paradoxal izolându-ne pe 
fiecare dintre noi. Această necesitate de unire, interdependenţă şi solidaritate, împreună cu 
scăderea poluării aerului datorită reducerii transporturilor și a industriei, i-au determinat pe unii 
sociologie să vorbească de colapsul tehnocapitalismului. 

Pandemia Covid-19 oferă un experiment filosofic şi politic ideal, la care guvernele 
occidentale au răspuns foarte diferit unele de altele. Panagiotis Sotiris susține că trecerea de la 
puterea suveranului ca drept de viață și putere de moarte la garanția de stat a sănătății şi 
productivității populației 
”a dus la o extindere fără precedentul tuturor formelor de intervenţie şi constrângere a statului. De 

la vaccinările obligatorii la interdicțiile privind fumatul în spațiile publice, noțiunea de 


biopolitică a fost utilizată în multe cazuri ca cheie pentru înțelegerea dimensiunilor politice 
şi ideologice ale politicilor de sănătate.” (Sotiris 2020) 

Paradigma biopoliticii, conceptul lui Foucault pentru administrarea vieţii și a unui teritoriu, 
ar trebui completat cu cel de bioinformare, în care forţele biologiei şi informațiilor se coagulează 
în capitalismul bioinformativ. (Peters 2020) 

În Is Barbarism with a Human Face Our Fate?, Slavoj Zizek (Zizek 2020c) afirmă că în 
actuala pandemie au loc deja schimbări radicale, pe fundalul cărora va urma o mega-criză 
economică. "Imposibilul s-a întâmplat, lumea noastră s-a oprit.” 

Zizek afirmă că se teme de o barbarie cu o faţă umană - măsuri nemiloase de supraveghere 
dar legitimate de opinii ale experţilor. Autorităţile ne îndeamnă la calm şi încredere dar în acelaşi 
timp vin cu previziuni teribile pe perioade lungi de timp, sugându-ni-se că va trebui să reducem 
premisa de bază a eticii noastre sociale: grija pentru bătrâni și slabi. Acest utilitarism de pandemie 
încalcă chiar şi principiile de bază ale eticii kantiene cu care suntem obișnuiți. Spitalele fac deja 
acelaşi lucru cu pacienţii care suferă de alte boli. 

Lupta împotriva coronavirusului poate fi purtată doar împreună cu lupta împotriva 
mistificărilor ideologice, plus ca parte a unei lupte ecologice generale, care să includă şi natura. În 
aceste eforturi, trebuie să ținem cont de faptul că suntem într-o triplă criză: medicală (epidemia), 
Economică, și sănătatea mintală. 

Zizek reafirmă că el a vorbit de un un comunism impus de necesitatea supravieţuirii , o 
versiune a ceea ce, în Uniunea Sovietică din 1918, a fost numit „comunism de război”. Într-o criză 
suntem cu toţii socialişti, dar, se întreabă el, va fi acest socialism forţat socialismul pentru bogaţi 
(precum salvarea băncilor în 2008 în timp ce milioane de oameni obişnuiţi şi-au pierdut micile 
economii)? "Vor fi epidemiile reduse la un alt capitol din lunga tristă poveste a ceea ce Naomi 
Klein a numit „capitalismul dezastrului” sau va ieşi din ea o nouă ordine mondială (mai modestă, 


poate, dar şi mai echilibrată)?” 

Srecko Horvat afirmă şi el într-un interviu (Pogacar 2020) că virusul deschide o ameninţare 
eshatologică aproape uitată de Occident care, împreună cu criza climatică, creează o viziune 
distopică a viitorului. Frica a devenit moneda principală; nimeni nu mai crede cu adevărat 
autoritățile. ”Tusea astăzi a devenit aproape un act terorist.” 


"Realitatea de astăzi este deja mult mai rea decât cea a lui Orwell din 1984, pare mai apropiată de 
cea a lui Aldous Huxley, un fel de narcocapitalism în care tehnologia anesteziază corpul 
social într-un grad în care mulţi nici nu mai ştiu că sunt înrobiţi. În mod ironic, 
coronavirusul a oprit mașina globală, cel puțin pentru o clipă, şi chiar a arătat că este, de 
fapt, posibilă oprirea radicală a emisiilor de carbon... Singura alternativă, dacă nu ne 
organizăm și nu ne mobilizăm, este barbaria.” (Pogacar 2020) 

